Deg maḍal yal timetti tesɛa tuddsa tamettant, yis I teteddu tudert n yimdanen, ula d timetti taqbaylit tamensayt (taqburt)tesɛa tuddsa-ines,acu kan temgarad ɣef tuddsa n temettiyin nniḍen,ama deg talɣa ama deg usefrek.Yal taddart tesɛa agraw amatu,win imiqqaren tajmaɛt, yis i teddunt tlufa n taddart, ladɣa deg taddart n tiferdud. Dda Rezqi yesɛan 79 n yiseggasen yeḥka-aɣd ɣef tejmaɛt n tiferdud azal iss-a ur tettwakes ara tesɛa azal meqqren deg tudert n yimezdaɣ-is ,yal dduṛt yettili-d ugraw n tejmaɛt akken ad sqerdcen tilufan taddart, aqcic yewwḍen mraw d ṭam(18) n yiseggasen ur d-yussin ara ɣer tejmaɛt ad yefek lexeṭṭiya agraw n taddart yettili-d deg tejmaɛt, deg tazwara ameqqran n taddart naɣ lamin ad yebedu awal, ad yessefhem iswi n ugraw,syin ad yefk awal iwid yebɣan ad meslayen,acu kan dinna dwid yennumen ttmeslayen kan ara d-yemmeslayen, wiyaḍ sussumen, sellen-d acu id-ttmeslayen yirgazen mucaɛen deg taddart.